bg ru ru pl en ru uk bg ru ru ru bg bg en bg bg bg bg bg bg bg bg bg bg ru bg bg bg bg bg bg bg en en en en bg en tr en bg en en en en fa en en en en de en bg de en en pl
place for food photography, recipes and travel
По света и у нас
Виена впечатлява с големи замъци, обширни паркове, просторни булеварди. Но не грабва, не вълнува, не преобръща представи. Не внася смут и учудване, възхищение, тръпка, съжаление че ти се налага да си тръгнеш. Не казвам, че не трябва да се види, но определено не ме спечели и няма да се върна. Осъзнавам, че Виена е град с който трябва да се започне, стартира. Нещо, като отправна точка за тръгване, за начало на следващи пътувания.
Когато отидеш във Виена не можеш да не посетиш знаковите забележителности детайлно посочени във всеки пътеводител. Видяхме: Дворецът Шьонбрун – внушителен замък построен от Хабсбургите. Задължително си вземете билет, който включва обиколка и вътре в самата сграда. Към билета ще получите аудиогайд, който разяснява интересни случки и неща от живота на хората живели в замъка, докато обикаляте по стаите.
Белведере – е построен по поръчка на Евгений Савойски. Огромна сграда с прилежаща красива градина с фонтани и дълги алеи водещи до втория дворец Долно Белведере.
Хофбург – бивш имперски дворец, използван за зимна резиденция на австрийското императорско семейство. Днес е официална резиденция на австрийския президент.
Внушителни сгради с красиви фасади имаше на почти всеки ъгъл.
Сградата Хундертвасер: жилищна кооперация проектирана от ексцентричния архитект Фриденсрайх Хундертвасер. Общинско жилище, в което има 50 апартамента, като всеки един е идентичен и не прилича на останалите. В сградата живеят хора и за разлика от къщите на Гауди в Барселона, тук не може да се влиза. Интересно е да се види дори и само отвън.
Ботаническата градина: прилича по-скоро на парк с редки растения и дървета. Достъпът е свободен, работи и в неделя. Виенчани масово я използват за джогинг и разходки.
Във Виена е пълно с паркове, градини, зеленина.
Мисля, че най-пълноценно потъваш в обстановката, когато остане време за самостоятелни, безцелни разходки без посока и бързане за поредната забележителност. Тогава преоткриваш града и научаваш неща за жителите му, които е невъзможно да почувстваш иначе.
Велосипедите и моторите, както в Италия, са предпочитано средство за превоз.
И за мен един, моля!
Вътрешните малки улици на всеки град крият тайни, готови да бъдат научени.
Красотата е в детайлите, стига да имаш минутка да се отклониш от пътя:
Близо до замъка Хофбург се намира “Къщата на пеперудите”. Можете да я включите в разходката си, няма да съжалявате. Добра алтернатива е в дъждовно време. Входът е 5.50 евро. В голямо помещение е създадена среда за пеперудите, близка до естествената – много светлина, влага и буйна растителност. Ако сте късметлия някоя пеперуда може да кацне на рамото ви.
Може дори случайно да станеш свидетел на професионална фотосесия. Nice 🙂
Да отидеш във Виена и да не ядеш торта Сахер е все едно да отидеш в Лас Вегас и да не поиграеш поне веднъж покер. В хотел Сахер точно на главната улица до Операта се предлага торта Сахер, по оригинална рецепта, която се пази в сейфа на хотела и само наследниците имат достъп до нея.
При хубаво време има маси навън. За 4.50 евро си доставяте пълно удоволствие. Сервират тортата с бита сметана. След като замъкнах всички под строй и под заплаха от сърдене, мисля, че единодушно се съгласихме че е много вкусна. Изядох две. Е, не успях да разгадая тайната рецепта, но все пак смятам да забъркам една такава торта и в домашни условия.
May 17, 2012 at 08:48
Ради, интересна и полезна публикация. Снимките са прекрасни – те разказват много! Слънчев и успешен ден! 🙂
Kamen S. Dimov says
December 19, 2012 at 09:05
Точка, има и готини заведения за посещение. 🙂 За следващия път да си знаеш 🙂
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.